ജില്ലയില് 2619 പേര്ക്ക് കോവിഡ് കോഴിക്കോട്: ജില്ലയില് ഇന്നലെ 2619 കോവിഡ് പോസിറ്റീവ് കേസുകള് കൂടി റിപ്പോര്ട്ട് ചെയ്തതായി ജില്ലാ മെഡിക്കല് ഓഫീസര് ഡോ.വി. ജയശ്രീ അറിയിച്ചു. 13 പേരുടെ ഉറവിടം വ്യക്തമല്ല. സമ്ബര്ക്കം വഴി 2597 പേര്ക്കാണ് രോഗം ബാധിച്ചത്. ഇതര സംസ്ഥാനങ്ങളില് നിന്നും വന്ന ഏഴ് പേര്ക്കും ആരോഗ്യ പ്രവര്ത്തകരില് രണ്ടാള്ക്കും രോഗം സ്ഥിരീകരിച്ചു. 18208 പേരെ പരിശോധനയ്ക്ക് വിധേയരാക്കി. ജില്ലയിലെ കോവിഡ് ആശുപത്രികള്, എഫ്എല്ടിസികള്, വീടുകള് എന്നിവിടങ്ങളില് ചികിത്സയിലായിരുന്ന 1653 പേര് കൂടി രോഗമുക്തി നേടി. 14.59 ശതമാനമാണ് ടെസ്റ്റ് പോസിറ്റിവിറ്റി നിരക്ക്. രോഗം സ്ഥിരീകരിച്ച് 22478 കോഴിക്കോട് സ്വദേശികളാണ് ചികിത്സയിലുള്ളത്.